|  |  |  |
| --- | --- | --- |
| Prvi.jpg | | 22. VI 2023. Број  **200/23** |
|  |  | |

|  |
| --- |
| САОПШТЕЊЕ ЗА МЕДИЈЕ |
| **јун 2023.** |

**Просјечна нето плата у мају 1 280 КМ**

**Реалан раст плате и на мјесечном и на годишњем нивоу**

Просјечна мјесечна нето плата у Републици Српскојисплаћена у мају 2023. године износила је1 280 КМ и у односу на април 2023. номинално je већа за 1,2%, а реално за 1,3%, док је у односу на исти мјесец претходне године номинално већа за 15,8%, а реално за 8,0%. Просјечна мјесечна бруто плата износила је 1 945 КМ.

Посматрано по подручјима, у мају 2023. године највиша просјечна нето плата исплаћена је у подручју *Вађење руда и камена* и износила је 1 737 КМ, а најнижа просјечна нето плата у мају 2023. исплаћена је у подручју *Грађевинарство*,943 КМ.

У мају 2023. године, у односу на мај 2022, сва подручја су забиљежила номинални раст нето плате, од чега највише у подручјима *Дјелатности пружања смјештаја, припреме и послуживања хране, хотелијерство и угоститељство* 21,2%, *Дјелатности здравствене заштите и социјалног рада* 20,3% и *Умјетност, забава и рекреација* 20,0%.

KM



Графикон 1. Просјечна нето плата по мјесецима

**Мјесечна инфлација у мају 2023. године -0,1%**

**Годишња инфлација (V 2023/V 2022) 7,3%**

Цијене производа и услуга које се користе за личну потрошњу у Републици Српској, мјерене индексом потрошачких цијена, у мају 2023. године у односу на претходни мјесец у просјеку су ниже за 0,1%, док су у односу на исти мјесец претходне године у просјеку више за 7,3%.

Од 12 главних одјељака производа и услуга, више цијене забиљежене су у десет, а ниже цијене у два одјељка.

Највећи годишњи раст цијена у мају 2023. године, забиљежен је у одјељку *Становање* 19,0%,усљед виших цијена у групама Електрична енергија и други енергенти од 27,1% и Чврста горива од 22,9%, затим у одјељку *Остали производи и услуге* 12,1%, због виших цијена у групи Производи за личну хигијену од 17,4%, потом у одјељку *Храна и безалкохолна пића* 11,7%, усљед раста цијена у групама Млијеко и млијечни производи од 23,0% и Риба од 22,8%.

Слиједи одјељак *Намјештај и покућство* са повећањем од 8,7%, због виших цијена у групи Теписи и друге подне облоге од 12,7% и у групи Производи за чишћење и одржавање куће од 11,3%, затим одјељак *Алкохолна пића и дуван* са повећањем од 6,8%,усљед виших цијена у групи Пиво од 13,2%, потом одјељак *Рекреација и култура*, са растом од 6,4%, усљед повећања цијена у групама Производи за кућне љубимце од 19,2% и Књиге од 17,2%.

Раст од 5,5% забиљежен је у одјељку *Ресторани и хотели,* због виших цијена у групи Услуге у ресторанима и кафићима од 6,1%, док је повећање од 2,3% забиљежено у одјељку *Здравство*, усљед повећања цијена у групи Здравствене услуге од 3,6%. Више цијене од 1,3% забиљежене су у одјељку *Комуникације* усљед раста цијена у групи Поштанске услуге од 5,1%, док је повећање од 0,6% забиљежено у одјељку *Образовање* због виших цијена у групи Предшколско образовање од 6,7%.

Ниже цијене на годишњем нивоу, у мају 2023. године, забиљежене су у одјељку *Превоз* 8,4%, усљед снижења цијена у групи Горива и мазива за путничке аутомобиле од 18,2% и у одјељку *Одјећа и обућа* 4,2%, усљед сезонских снижења конфекције и обуће током године.

%

Графикон 2. Мјесечна и годишња инфлација

**Календарски прилагођена индустријска производња (I-V 2023/I-V 2022) мања 2,6%**

Календарски прилагођена индустријска производња у Републици Српској у периоду јануар-мај 2023. године у поређењу са истим периодом 2022. године мања je за 2,6%. У поменутом периоду у подручју Вађењe руда и камена забиљежен је раст од 2,1%, док је у подручју Прерађивачкa индустријa забиљежен пад од 5,0%. У подручју Производњa и снабдијевањe електричном енергијом, гасом, паром и климатизацијa, календарски прилагођена индустријска производња остала је непромијењена.

Десезонирана индустријска производња у Републици Српској у мају 2023. године у поређењу са априлом 2023. године већа је за 0,6%. Календарски прилагођена индустријска производња у Републици Српској у мају 2023. године, у поређењу са мајем 2022. године мања је за 4,3%.

Графикон 3. Индекси индустријске производње мај 2019 – мај 2023. (∅2015=100)

**Број запослених у индустрији (V 2023/V 2022) мањи 1,3%**

Број запослених у индустрији у мају 2023. године, у односу на исти мјесец прошле године мањи је за 1,3%.

Број запослених у индустрији у мају 2023. године у односу у на просјек 2022. године мањи је за 1,3%, док је у односу на април 2023. године остао непромијењен.

**У периоду јануар - мај 2023. највише се извозило у Србију и у Хрватску**

У периоду јануар - мај 2023. године остварен је извоз у вриједности од двије милијарде 228 милиона КМ, што је за 0,9% мање него у периоду јануар - мај 2022. године, те увоз у вриједности од двије милијарде 786 милиона КМ, што је за 0,1% мање него у периоду јануар - мај 2022, док је проценат покривености увоза извозом износио 80,0%.

У мају 2023. године остварен је извоз у вриједности од 435 милиона КМ, што је за 12,0% мање него у мају 2022. године, те увоз у вриједности од 604 милиона КМ, што је за 0,7% више него у мају 2022. године, док је проценат покривености увоза извозом износио 72,1%.

У погледу географске дистрибуције робне размјене Републикe Српскe са иностранством, у периоду јануар - мај 2023. године, највише се, од укупно оствареног извоза, извозило у Србију и то у вриједности од 333 милиона КМ (15,0%) и у Хрватску 321 милион КМ (14,4%). У истом периоду, највише се, од укупно оствареног увоза, увозило из Србије и то у вриједности од 437 милионa КМ (15,7%) и из Италије, у вриједности од 429 милиона КМ (15,4%).

Посматрано по групама производа, у периоду јануар - мај 2023. године, највеће учешће у извозу остварује електрична енергија са 282 милиона КМ, што износи 12,6% од укупног извоза, док највеће учешће у увозу остварују нафтна уља и уља добијена од битуменозних минерала (осим сирових), са укупном вриједношћу од 177 милиона КМ, што износи 6,4% од укупног увоза.

хиљ. КМ

2023

2022

Графикон 4. Извоз и увоз по мјесецима

|  |
| --- |
| **МАТЕРИЈАЛ ПРИПРЕМИЛИ:** |
| **Статистика рада**  Биљана Глушац  [biljana.glusac@rzs.rs.ba](mailto:biljana.glusac@rzs.rs.ba) |
| **Статистика цијена**  Жељка Драшковић  [zeljka.draskovic@rzs.rs.ba](mailto:zeljka.draskovic@rzs.rs.ba) |
| **Статистика индустрије и рударства**  Андреа Ерак-Латиновић  [andrea.erak@rzs.rs.ba](mailto:andrea.erak@rzs.rs.ba); |
| **Статистика спољне трговине**  мр Сања Стојчевић Увалић  [sanja.stojcevic@rzs.rs.ba](mailto:sanela.borojevic@rzs.rs.ba) |

|  |
| --- |
|  |
| Саопштење припремио одјсек за протоколарне послове |
| Дарко Милуновић, директор Завода, главни уредник  Огњен Игњић, руководилац одсјека  Република Српска, Бања Лука, Владике Платона бб  Издаје Републички завод за статистику  Саопштење је објављено на Интернету, на адреси: www.rzs.rs.ba  тел. +387 51 332 700; E-mail: [stat@rzs.rs.ba](file:///\\kordun\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Content.IE5\AppData\Local\Microsoft\Windows\Temporary%20Internet%20Files\Content.Outlook\HVIF4827\stat@rzs.rs.ba)  **Приликом коришћења података обавезно навести извор** |